Diari Oficial de la Generalitat Valenciana


Sumari del DOGV 4251, del 17-05-2002 (2002/4973)

ORDE de 26 d'abril de 2002, de la Conselleria de Cultura i Educació, per la qual es modifica l'autorització al centre docent privat Virgen de las Nieves, de Aspe (Alacant), per canvi de titularitat.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4251

Data del DOGV
:   17-05-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/4973


Data del document
:   26-04-2002

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * Aspe
    * transmissió de la propietat
    * ensenyament privat

ORDE de 26 d'abril de 2002, de la Conselleria de Cultura i Educació, per la qual es modifica l'autorització al centre docent privat Virgen de las Nieves, de Aspe (Alacant), per canvi de titularitat. [2002/X4973]
  
L'expedient ha sigut iniciat a instància de l'actual titular del centre docent privat concertat Virgen de las Nieves, d'Aspe (Alacant), número de codi 82382219, i del representant de l'entitat Lobo Núñez, SL, en sol·licitud de modificació de l'autorització de l'esmentat centre per canvi de titularitat a favor d'esta última.
  
En l'expedient s'aporta el document públic atorgat davant el notari, on es fa constar la cessió i acceptació de la titularitat, així com la subrogació del nou titular en tots els drets i obligacions que el centre haja pogut contraure amb la Conselleria de Cultura i Educació.
  
El nou titular declara que no es troba en cap dels supòsits indicats en l'article 21.2, de la Llei Orgànica reguladora del Dret a l'Educació, que li impediria ser titular de centres docents privats.
  
L'expedient ha sigut tramitat per la direcció territorial corresponent, la qual eleva proposta favorable a allò que se sol·licita.
  
De conformitat amb el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris; l'Ordre de 30 de novembre de 2000, de la Conselleria de Cultura i Educació (DOGV de 21.12.2000), sobre el procediment per a sol·licitar l'accés , la renovació o modificació dels concerts educatius; i el Decret 115/1990, de 9 de juliol (DOGV de 24.07.90), del Consell de la Generalitat Valenciana, pel qual es crea el Registre de Centres Docents de la Comunitat Valenciana.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Modificar l'autorització, per canvi de titularitat, del centre docent privat que més avall s'assenyala, en els termes que s'hi especifiquen.
  
Centre: Virgen de las Nieves (centre concertat)
  
Adreça: c/ Pedro Galipienso, 23
  
Localitat: Aspe
  
Província: Alacant
  
Codi: 84479273
  
Anterior titular: senyora Balbina Lobo Núñez
  
Nou titular que s'autoritza: Lobo Núñez, SL, CIF: B-53583480
  
Segon
  
En aplicació de l'article 47(7) del text refós de la Llei d'Hisenda Pública de la Generalitat Valenciana, i l'apartat vint-i-set de l'Ordre de 30 de novembre de 2000 (DOGV de 21.12.2000), el nou titular del centre haurà d'acreditar, amb caràcter previ a la firma del document administratiu de concert educatiu, que es troba al corrent de les seues obligacions tributàries i davant la Seguretat Social, per mitjà de la presentació, dins del termini d'un mes des de la notificació de la present ordre, de la següent documentació:
  
1. Certificació actualitzada de l'administració de la Seguretat Social corresponent, acreditativa del fet que l'entitat titular es troba al corrent de les seues obligacions de Seguretat Social.
  
2. Certificació actualitzada de la delegació corresponent de l'Agència Estatal d'Administració Tributària, acreditativa del fet que l'entitat titular es troba al corrent de les seues obligacions tributàries davant la hisenda estatal.
  
3. Certificació actualitzada de la Conselleria d'Economia i Hisenda de la Generalitat Valenciana, acreditativa del fet que l'entitat titular es troba al corrent de les seues obligacions tributàries davant la hisenda autonòmica valenciana.
  
4. Últim rebut de l'Impost sobre Activitats Econòmiques, referent a l'epígraf corresponent a l'activitat d'Ensenyament o, si no es disposa d'este, el document d'alta en l'esmentat impost i epígraf. En cas d'haver-ne sigut declarat exempt, caldrà aportar la resolució emesa per l'òrgan corresponent on es reconega la mencionada exempció.
  
Tercer
  
Segons l'apartat 25 de l'Ordre de 30 de novembre de 2000, de la Conselleria de Cultura, Educació i Ciència, una vegada presentada, dins de termini, la documentació a què fa referència l'apartat anterior, l'administració procedirà d'ofici a l'actualització del concert educatiu subscrit pel centre, i a introduir les modificacions que per la present ordre s'acorden. Amb esta finalitat, el director territorial corresponent notificarà a l'interessat el dia i l'hora en què haurà de subscriure l'annex que incloga la modificació autoritzada, el qual serà firmat pel director territorial i el nou titular del centre docent privat a què fa referència esta ordre.
  
Si transcorregut un mes des de la notificació de la present ordre no ha presentat la documentació que demostre que està al corrent de les seues obligacions tributàries i de Seguretat Social, el nou titular del centre perdrà el dret a succeir l'anterior en relació al concert educatiu.
  
DISPOSICIÓ ADDICIONAL
  
La present ordre donarà lloc a la corresponent inscripció de la modificació de l'autorització en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 26 d'abril de 2002
  
El conseller, p.s.r. (art. 4.1 del Decret 111/2000,
  
DOGV núm. 3.798, de 21 de juliol), la subsecretària,
  
CARMEN NÁCHER PÉREZ